पाएं अपने शहर की ताज़ा ख़बरें और फ्री ई-पेपरडाउनलोड करें
पति की मौत के बाद महिला ने अपने दस साल के बेटे को नानी के पास छोड़ दूसरी शादी कर ली। नानी घरों में झाडू पौंछा लगाकर अपना खर्चा चलाती है। कमरे में बंद दस साल का बच्चा मौसी के जाने के लिए घर से निकला और बस में बैठकर सीकर पहुंच गया। यहां पर उसके हाथ में महिला का नाम और नंबर गुदा हुआ देखा तो बच्चा लापता होने से बच गया।
मामला जयपुर के दांताहाउस के पीछे कच्ची बस्ती का है। यहां रहने वाली संतरा देवी ने दामाद की मौत के बाद बेटी की दूसरी शादी कर दी। पहली शादी से उसके दस साल का बच्चा था। उसको अपने पास रखकर सार संभाल करने लगी। घर का खर्च चलाने के लिए वह दूसरों के घरों में झाडू पौंछा करती है। जब वह काम पर जाती है तो दस साल के दोहिते को या तो रस्सी से बांधकर जाती है या फिर कमरे में बंद कर जाती है।
बच्चे की मौसी झुंझुनूं में रहती है। 3 मई को किसी ने कमरे का दरवाजा खोल दिया। बच्चा निकलकर सिंधी कैम्प बस स्टैंड आ गया और सीकर डिपो की बस में बैठ गया। कंडक्टर ने उसे सीकर में डिपो सर्किल छोड़ दिया। यहां बच्चे को अकेले घूमते देख पुलिस ने इसकी जानकारी चाइल्डलाइन संस्था को दी। चाइल्डलाइन सदस्य बच्चे को बाल कल्याण समिति के सामने लेकर पहुंचे। जहां समिति ने बच्चे को समाज कल्याण विभाग के होस्टल में रखने के आदेश कर दिए।
नानी को बुलाकर बच्चें को सौंपा
चाइल्डलाइन समिति ने जब बच्चे का पूरी तरह से निरीक्षण किया तो उसके हाथ में संतरा देवी और मोबाइल नंबर गुदा हुआ था। जब मोबाइल नंबर पर संपर्क साधा तो उसके परिजनों की जानकारी हुई। बच्चे की नानी संतरा देवी को बुलाकर उसे सौंप दिया।
संतरा देवी के पड़ोस में रहने वाले सचिन स्वामी ने बुजुर्ग महिला की परेशानी को देखते हुए बच्चे के हाथ पर नानी का नाम और उसके मोबाइल नंबर टैटू की जगह गुदवा दिए थे। बच्चा पहले भी मौसी के जाने की कहकर एक दो बार घर से निकल चुका था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn